Εκκλησίες: παράταση της απαγόρευσης έως τις 11 Απριλίου | Η ΚΑΘΗΜΕΡΙΝΗ\nΕκκλησίες: παράταση της απαγόρευσης έως τις 11 Απριλίου\n31 Μαρτίου, 2020 31.03.2020 • 10:47\nΕως και το Σάββατο 11 Απριλίου, του Λαζάρου, παρέτεινε η κυβέρνηση τα περιοριστικά μέτρα που αφορούν τους ναούς και γενικά τους χώρους λατρείας στη χώρα, για την προστασία της δημόσιας υγείας από την εξάπλωση του κορωνοϊού. Η κυβέρνηση, προς το παρόν, δεν συνέπλευσε με τα βασικά αιτήματα του Αρχιεπισκόπου κ. Ιερωνύμου, μεταξύ των οποίων να λειτουργούν οι ναοί κεκλεισμένων των θυρών με έναν ιερέα. Και αυτό διότι εκτιμήθηκε πως κάτι τέτοιο θα μετέδιδε μήνυμα χαλάρωσης των μέτρων, με τους πιστούς να πιέζουν τους τοπικούς ιερείς να τους δεχθούν στη λειτουργία.\nΣε ανοιχτό διάλογο\nΑπό την άλλη, πάντως, χθες η υπουργός Παιδείας και Θρησκευμάτων Νίκη Κεραμέως ανέφερε (ΕΡΤ) ότι υπάρχει πρόθεση να εισακουσθεί το αίτημα για λειτουργίες κεκλεισμένων των θυρών. «Θα εξετάσουμε λίγο πριν από τη Μεγάλη Εβδομάδα, εάν οι συνθήκες θα μας επιτρέψουν να προχωρήσουμε σε λειτουργίες κεκλεισμένων των θυρών. Είμαστε σε ανοιχτό διάλογο με όλες τις θρησκευτικές κοινότητες και βέβαια, με τον Αρχιεπίσκοπο κ. Ιερώνυμο», δήλωσε. Βέβαια, είναι πρόδηλο πως τα γενικά περιοριστικά μέτρα θα παραταθούν εκ νέου, φτάνοντας και μετά το Πάσχα.\nΜε το θέμα των νέων συνθηκών για την Εκκλησία εκτιμάται ότι θα ασχοληθεί και η τακτική μηναία συνεδρίαση της Διαρκούς Ιεράς Συνόδου, η οποία θα γίνει αύριο με τηλεδιάσκεψη και θα είναι ημερήσια αντί για τριήμερη.\nΕιδικότερα, η διάρκεια των μέτρων για την αναστολή λειτουργίας των χώρων λατρείας στην Ελλάδα, τα οποία ελήφθησαν στις 16 Μαρτίου, ολοκληρωνόταν χθες 30 Μαρτίου. Σύμφωνα με την κοινή υπουργική απόφαση των υπουργείων Παιδείας-Θρησκευμάτων και Υγείας που δημοσιεύθηκε την Κυριακή, η αναστολή λατρευτικών συνάξεων παρατείνεται μέχρι και το Σάββατο 11 Απριλίου.\nΗ μόνη τροποποίηση που έγινε στην νέα ΚΥΑ σε σχέση με την πρώτη, αφορά την προσθήκη της δυνατότητας και διαδικτυακής μετάδοσης λειτουργίας από τηλεοπτικό ή ραδιοφωνικό μέσο, το οποίο αναμεταδίδει τη λειτουργία. Ωστόσο, δεν έγιναν δεκτά τα άλλα αιτήματα που είχε υποβάλει ο Αρχιεπίσκοπος με επιστολή του από τις 26 Μαρτίου.\nΣυγκεκριμένα, ο Αρχιεπίσκοπος ζητούσε να επιτραπεί η τέλεση ιερών ακολουθιών και θείων λειτουργιών από έναν και μόνο ιερέα στους ναούς της χώρας, χωρίς τη συμμετοχή πιστών. Οπως ανέφερε ο κ. Ιερώνυμος στην επιστολή του προς την κ. Κεραμέως, «τούτο θα συντελέσει καθοριστικά στη διατήρηση της ψυχραιμίας των λαϊκών μελών της Εκκλησίας, διότι η αίσθηση ότι η Εκκλησία λειτουργεί, έστω και χωρίς τη φυσική τους παρουσία, αποτελεί πηγή πνευματικής δύναμης και αισιοδοξίας. Απολύτως απαραίτητη είναι η ίδια πρόβλεψη για τους ναούς των νοσηλευτικών ιδρυμάτων».\nΠαράλληλα, ο κ. Ιερώνυμος ζητούσε να επιτραπεί η τέλεση ιερών ακολουθιών ή θείων λειτουργιών στα μοναστήρια και στα ησυχαστήρια στις μονές, κεκλεισμένων των θυρών.


Ελάτη: Προσφορές ξενοδοχείων τελευταίας στιγμής - TripAdvisor\nΕλάτη: Προσφορές ξενοδοχείων τελευταίας στιγμής\n“Και τις δυο φορες που επισκέφθηκα το συγκεκριμένο ξενοδοχείο έμεινα στην σοφίτα για 4 άτομα! Δυο υπέροχες κρεβατοκάμαρες, ενα τελειο μπανιο, ενα μικρό wc και ενα σαλονι με τζάκι ετοιμο να το ανάψεις! Η θεα απο το...”\n“Πανέμορφο ξενοδοχείο ,ήσυχο,πολυ κοντά στα τουριστικά μαγαζία μέσα στο πράσσινο, κατάλληλο για όλες τις εποχές πολύ ωραίο πρωινό σε μπουφέ.!Ευγενικό προσωπικό, μεγάλα και άνετα δωμάτια με παραδοσιακό μπαλκονάκι…”\n“Μείναμε τρία βραδια στον ξενώνα κι ήταν όλα τέλεια!! Το δωμάτιο πολύ ζεστό, πάντα με ξύλα για το τζάκι, κι όμορφη θέα στην εκκλησία του χωριού. Στο πρωινό όλα ήταν παραδοσιακά φτιαγμένα, πίτες, μαρμελάδες σπιτικες...”\n“Αξίζει να κλείσεις σε αυτό τον ξενώνα!!! Πεντακάθαρος καλοφτιαγμένος πανέμορφος!!! Τα δωμάτια είναι όπως τα δείχνουν οι φωτογραφίες! Είναι φτιαγμένο με μεράκι και με πολύ προσοχή! Το προσωπικό είναι απίστευτα...”\n“Έμεινα στο Archontiko tsimponi και νομίζω έκανα την καλύτερη επιλογή.. είχε βέβαια και άλλα ωραία ξενοδοχεία ,αλλά αυτό που επέλεξα μου άρεσε γιατί ήταν πολύ 'ζεστος' ο χώρος και ωραία διακοσμημένο το δωμάτιο,με...”\n“Πολυ καθαρο μικρο ξενοδοχειο. Ζεστο και ησυχο περιβαλλον. Οι ιδιοκτητες ευγενικοι και προθυμοι για καθε πληροφορια. Τα δωματια ευρυχωρα με τελειο και ξεκουραστο στρωμα. Μικρες λεπτομερειες οπως ο αυτοματος…”\n“Ο ξενώνας είναι πολύ συμπαθητικός, το δωμάτιο ήταν ζεστό, οι ιδιοκτήτες ευγενικοί και οι τιμές πολύ-πολύ λογικές.Το πρωινό δεν ήταν κάτι το ιδιαίτερο, ωστόσο είχε τα βασικά και όλα ήταν καθαρά.Η τοποθεσία είναι…”\n“Διαλέξαμε αυτό το κατάλυμα γιατί είναι στο κέντρο του χωριού και κοντά σε όλα.Οι ιδιοκτήτες ήταν ευγενέστατοι, ευδιάθετοι και πρόθυμοι να μας βοηθήσουν και να μας εξυπηρετήσουν αμέσως.Το δωμάτιο ήταν μικρό και…”\n“Για δεύτερη συνεχή χρονιά στην Ελατη,και στο ίδιο ξενοδοχείο,απίστευτα εξυπηρετικοί ,οι ιδιοκτήτες. Πεντακαθαρα δωμάτια ,Πολύ καλό πρωινό και ζεστό οικογενειακό κλίμα!! Θα είμαστε εδώ και του χρόνου!!”\n“Τέλεια διαμονή!!! Οι ιδιοκτήτες ευγενεστατοι και εξυπητετικοι. Τα δωμάτια καθαρά και ζεστα. Ωραίο πρωινό και φανταστικη θέα. Έφυγα με τις καλύτερες εντυπώσεις και ευχαρίστως θα ξαναπήγαινα ( και θα ξαναπάω)!”\n“Το υπόγειο πάρκινγκ είναι μεγάλο πλεονέκτημα στην περιοχή ειδικά όταν έχει χιόνια. Το προσωπικό εξυπηρετικό και πρόθυμο να δώσει πληροφορίες και να βοηθήσει όπου χρειαστεί.Υπέροχη τοποθεσία στο κέντρο του χωριού...”\n“Εξαιρετική τοποθεσία του ξενοδοχείου το οποίο βρίσκεται στην καρδιά της Ελάτης. Το προσωπικό είναι πολύ εξυπηρετικό και φιλικό κι έμεινα απόλυτα ικανοποιημένος. Όπως και απόλυτα ικανοποιημένος έμεινα και με την...”\n“Για να είμαι ακριβής και να μην είμαι άδικη δεν έχω να σχολιάσω για τον ξενώνα, τις εγκαταστάσεις κλπ γιατί δεν τον επισκέφθηκα τελικά, αλλά για την «εξυπηρέτηση» που είχα προκειμένου να κάνω μια κράτηση. Σε…”\n“Πολύ καλή τοποθεσία και όμορφο δωμάτιο με καλό πρωινό, ωστόσο όχι ιδιαίτερα περιποιημένο και καθαρό. Μετά το πρωινό και την εξαιρετική μηλόπιτα, ήρθε η στιγμή της πληρωμής. Είχαμε κάνει την κράτηση τηλεφωνικά και...”\n“Για δεύτερη συνεχόμενη φορά φέτος με κλειστά τα μάτια. Οικείο περιβάλλον, πολύ ζεστός χώρος, τζάκι σε κάθε δωμάτιο, τοπικές γεύσεις στο πρωινό, πάντα ζεστός καφες, φιλόξενος και εξυπηρετικός ο ιδιοκτήτης. Και...”


Πάνω από όλα χρειάζεται ψυχραιμία και καθαρό μυαλό – Panathinaikos Kosmos\nΟ Παναθηναϊκός φάνηκε ανέτοιμος κυρίως ψυχολογικά για το ξεκίνημα του πρωταθλήματος και αυτό είναι κάτι που πρέπει να δει εν όψει της συνέχειας. Κατά πόσο δηλαδή «χαλάει» το μυαλό όλων η ατμόσφαιρα γύρω από την ομάδα. Και η ατμόσφαιρα γύρω από την ομάδα είχε μπόλικη μεταγραφολογία, αρκετή συζήτηση για τις ανανεώσεις και τις επεκτάσεις και κυρίως για τα συμβόλαια που δεν έχουν λυθεί.\nΘα έπρεπε να ήταν το αγωνιστικό κομμάτι μια κατηγορία μόνο του, να μην επηρεάζεται απ’ όλα αυτά. Δεν αποτελεί δικαιολογία φυσικά, αλλά μέσα σε ένα κλαμπ όλα παίζουν ρόλο. Οι παίκτες δε ζουν σε γυάλα. Διαβάζουν, ακούν, ενημερώνονται. Ορισμένες φορές επηρεάζονται κιόλας.\nΤην περσινή σεζόν ο Παναθηναϊκός δεν είχε το ρόστερ που έχει φέτος. Δεν υπήρχαν πολλοί παίκτες με παραστάσεις και εμπειρίες, ήταν ένα σύνολο νεανικό, χωρίς την πίεση και το άγχος του αποτελέσματος. Ιδιαίτερα από τη στιγμή που ήρθαν οι πρώτες νίκες και έφυγε από πάνω τους το βάρος του «μείον» στη βαθμολογία, η ομάδα λύθηκε, απέδωσε όμορφο ποδόσφαιρο, πήρε βαθμούς, κέρδισε σε ψυχολογία και κυρίως σε χρόνο.\nΤώρα ξεκίνησε και από μόνος του γύρισε την κλεψύδρα ανάποδα. Χρόνος δεν υπάρχει και είναι αναγκασμένος ο Παναθηναϊκός να παίζει από εδώ και στο εξής με την πλάτη στον τοίχο. Μέχρι τουλάχιστον να έρθουν τα πρώτα θετικά αποτελέσματα, να επανέλθουν σε υψηλά επίπεδα τα στάνταρ απόδοσης και να ηρεμήσουν όλοι, μιας και τώρα βρίσκονται στα… κάγκελα. Η ηρεμία έρχεται μέσα από τις νίκες και τις καλές εμφανίσεις, αλλά ο Παναθηναϊκός καλείται να βρει την ηρεμία του πριν φτάσουν τα επόμενα παιχνίδια.\nΣε δέκα μέρες θα παίξει ένα πολύ δύσκολο ματς με τον Άρη, που επίσης δεν είναι σε καλή κατάσταση και θα το δει σαν ευκαιρία… αναγέννησης, ενώ μετά έρχεται ο Ολυμπιακός σε ένα ντέρμπι με μεγαλύτερο βαθμό δυσκολίας ακόμα και απ’ τα περσινά, αν κρίνουμε την εικόνα που βγάζουν στο ξεκίνημα οι ερυθρόλευκοι.\nΑν η ομάδα δεν καταφέρει μόνη της να βρει τη συγκέντρωσή της, την ηρεμία της, το καθαρό μυαλό, τον εγωισμό της και την κα@@@α της, που έλειψε από τις δύο πρώτες αγωνιστικές, θα έχει πολύ μεγάλο πρόβλημα. Είναι θέμα του Δώνη και των παικτών του να το λύσουν, ανεξάρτητα από το αν θα έρθει μεταγραφική ενίσχυση, που θα δώσει στον προπονητή και 1-2 λύσεις παραπάνω.\nΣισέ σε Παναθηναϊκό: «Είμαι έτοιμος, αν με χρειαστείς» (pic)


Οικογενειακές Διακοπές στην Πελοπόννησο | La Riviera & Aqua Park\nΤα παιδιά στο La Riviera έχουν μόνο μια υποχρέωση: να απολαύσουν τις καλύτερες διακοπές της ζωής τους! Εδώ όλα τα όνειρα των μικρών μας φίλων γίνονται πραγματικότητα! Στη διάθεση τους μια παραμυθένια Grecoland, παιδικές χαρές, παιδικές πισίνες, νεροτσουλήθρες και μια ατελείωτη παραλία με χρυσαφένια αμμουδιά για να τρέξουν, να κολυμπήσουν, να κάνουν θαλάσσια σπορ, να χτίσουν κάστρα στην άμμο και να παίξουν με την ψυχή τους. Παράλληλα, κατά τη διάρκεια της υψηλής περιόδου λειτουργεί ένα απίθανο Summer Camp για τους μικρούς μας φιλοξενούμενους, με αμέτρητες διασκεδαστικές δραστηριότητες.\nΤο Grecoland Club σχεδιάστηκε με έναν και μόνο σκοπό: να κάνει τα παιδιά χαρούμενα! Εγκαταστάσεις και κατασκευές σε έντονα χρώματα, χειροτεχνίες, δημιουργικές δραστηριότητες, διασκεδαστικά παιχνίδια, διαγωνισμοί που κρατούν το ενδιαφέρον τους ζωντανό, συνθέτουν τον απόλυτο παράδεισο για τους μικρούς μας φίλους. Τα παιδιά κάτω των 4 ετών είναι ευπρόσδεκτα στους χώρους της Grecoland, αρκεί να συνοδεύονται από κάποιον ενήλικο.\nGrecoΤeens 13+ ετών\nΟι έφηβοι της μεγάλης μας παρέας είναι χαρούμενοι όλη μέρα, αφού δεν πλήττουν ούτε στιγμή. Διασκεδαστικές & έξυπνες δραστηριότητες και όλα τα σπορ που αγαπούν, είναι στη διάθεση τους: beach volley, μπάσκετ, ποδόσφαιρο & beach soccer, διάφορα τουρνουά, πάρτυ και ατελείωτος χορός, αλλά και ασφαλές σερφάρισμα στο διαδίκτυο, γεμίζουν τις μέρες και τις νύχτες τους. Το πρόγραμμα λειτουργεί από τα μέσα Ιουνίου έως τα μέσα Σεπτεμβρίου.\nΤα παιδιά έως 14 ετών μένουν δωρεάν στο δωμάτιο των γονιών (αναλόγως την χωρητικότητα του κάθε δωματίου).\n• 2 ΝΕΕΣ πλήρως εποπτευόμενες παιδικές εγκαταστάσεις πάνω στην παραλία • Olympia Aqua Park • Grecoland Club για παιδιά 4‐12 ετών. Επίβλεψη για ορισμένες ώρες το πρωί και το απόγευμα. • GrecoTeens: (13+ ετών) πρωί/απόγευμα (από μέσα Ιουνίου έως μέσα Σεπτεμβρίου) • Παιχνίδια Περιπέτειας για παιδιά 7‐14 ετών • Εξοπλισμός GrecoBaby για μωρά 0‐3 ετών με ενοικίαση ή δωρεάν • Ιδανική παραλία για παιδιά, βραβευμένη με Γαλάζια Σημαία - Πισίνες για παιδιά και νήπια • Παιδική χαρά • Μεγάλοι κήποι με γρασίδι • Δωμάτια για οικογένειες\n• Υπηρεσία Babysitting (με επιπλέον χρέωση, κατόπιν αιτήματος) Δείτε εδώ την πολιτική μας > • Βρεφικές Τροφές (διαθέσιμες στα εστιατόρια ή στα καταστήματα του ξενοδοχείου) • Καρεκλάκια σε όλα τα εστιατόρια • Πάρτυ και εορτασμοί γενεθλίων στη Grecoland • Μαθήματα μαγειρικής & δημιουργικές δραστηριότητες • Δωρεάν γεύματα για παιδιά στην Tasty Corner – φαγητό & ποτά όλη μέρα • Παιδικά γεύματα στα a la carte εστιατόρια • Σόου & Ντίσκο για όλη την οικογένεια • Παιδίατρος κατόπιν ειδοποίησης (με επιπλέον χρέωση) • Ποικιλία προϊόντων για βρέφη & παιδιά στα καταστήματα του ξενοδοχείου: πάνες, μωρομάντηλα, παιδική πούδρα, αντηλιακά, παιχνίδια, βρεφικές τροφές, ρούχα & παπούτσια για την παραλία, προϊόντα μπάνιου & αξεσουάρ • Αθλητικές δραστηριότητες που περιλαμβάνουν βόλεϊ, πινγκ πονγκ, θαλάσσια σπορ κ.ά. • Ιππασία με πανέμορφα πόνυ • Μαθήματα τένις (από 7 ετών και άνω) για βελτίωσης τεχνικής (επιπλέον χρέωση) • Ορεινή ποδηλασία • Trekking • Paintball


Τα Huawei Enjoy 10 Plus, Nova 4e και Mate 20 Lite λαμβάνουν την έκδοση beta του EMUI 10 | Androidsis\nΣτις αρχές Αυγούστου, η Huawei παρουσίασε το ανανεωμένο επίπεδο προσαρμογής EMUI 10 για χρήστες Android. Αυτό είναι γεμάτο με πολλές νέες δυνατότητες και βελτιώσεις, οι οποίες περιλαμβάνουν διάφορες λειτουργίες και βελτιστοποιήσεις που δεν είχαν προηγουμένως δει σε καμία προηγούμενη έκδοση του.\nΓνωρίζουμε ήδη πότε θα λάβουν αυτήν τη διεπαφή τα πρώτα μοντέλα της μάρκας και αυτό είναι κάτι τέτοιο εδώ αποκαλύπτουμε χάρη στις επίσημες πληροφορίες που κυκλοφόρησε η εταιρεία, Τώρα, ως έκπληξη και σιωπηλά, ο Huawei Απολαύστε το 10 Plus, Nova 4ε y Mate 20 Lite αξίζουν το EMUI 10 beta στην Κίνα, σύμφωνα με ορισμένες αναφορές που έχουν εμφανιστεί.\nΜπορεί να είστε χρήστης αυτών των μοντέλων Huawei και είστε στην Κίνα, αλλά ακόμα δεν υπάρχει λόγος να είστε ευχαριστημένοι με αυτά τα νέα ... τουλάχιστον όχι, τουλάχιστον. Το EMUI 10 beta φτάνει μόλις σε μερικές από τις προαναφερθείσες συσκευές και αυτή τη στιγμή διασπείρεται με κλειστό τρόπο, έτσι δεν έχουν όλοι πρόσβαση σε αυτό. Επιπλέον, δεδομένου ότι είναι μια δοκιμαστική έκδοση, δεν είναι 100% βελτιστοποιημένη, αν και, με τον ίδιο τρόπο, θα ήταν πλεονέκτημα να έχετε την επιλογή να το έχετε, και όχι μόνο στην Κίνα, αλλά σε ολόκληρο τον κόσμο και απεριόριστα.\nΤο EMUI 10 ξεχωρίζει για τον πιο στιλβωμένο και καλύτερα οργανωμένο σχεδιασμό και ρευστό και πιο ευέλικτο animationsκαθώς και ενημερωμένες εφαρμογές κάμερας και άλλα. Το νέο ROM βελτιώνει επίσης τη λειτουργία σκοτεινής λειτουργίας Android 10. Εκτός από αυτό, η εμπειρία χρήστη φαίνεται πολύ πιο κατάλληλη για όλα τα γούστα, γεγονός που το καθιστά πιο ευέλικτο και πλήρες για όλους τους τύπους χρηστών. Σε αυτό πρέπει να προσθέσουμε ότι το EMUI, ως τέτοιο, είναι ένα από τα καλύτερα επίπεδα προσαρμογής του Android, και με την έκδοση 10 αυτού το σημείο δικαιώνεται.\nΠλήρης διαδρομή προς το άρθρο: Ανδρίσης » ειδήσεις » Το EMUI 10 beta εφαρμόζεται ήδη στα Huawei Enjoy 10 Plus, Nova 4e και Mate 20 Lite


Σου έκλεψαν το κινητό σου; Μην ανησυχείς μπορείς να το βρεις εύκολα! – Neolaia Cyprus\nΣου έκλεψαν το κινητό σου; Μην ανησυχείς μπορείς να το βρεις εύκολα!\nΔεν χρειάζεται GPS ή Wi-Fi για να εντοπιστεί το κινητό σας, καθώς ο εντοπισμός smartphones με Android είναι δυνατός χωρίς την αξιοποίηση των παραπάνω, αλλά απλά και μόνο μέσω της μελέτης της κατανάλωσης ενέργειας από την μπαταρία.\nΣύμφωνα με σχετική μελέτη, ένα smartphone καταναλώνει περισσότερη ενέργεια όσο πιο μακριά βρίσκεται από κεραία και όσο περισσότερα εμπόδια βρίσκονται ανάμεσά τους, καθώς αναζητεί σήμα. Η επιπλέον χρήση από άλλες δραστηριότητας μπορεί επίσης να εξακριβωθεί μέσω αλγορίθμων, όπως υποστηρίζουν οι ερευνητές.\nΣύμφωνα με σχετικό δημοσίευμα του BBC, ερευνητές του τμήματος Επιστήμης υπολογιστών του Stanford University (Γιαν Μικαλέφσκι, Νταν Μπόνεχ, Άαρον Σούλμαν), καθώς και από την Rafael Ltd (Γκάμπι Νακίμπλι) έγραψαν στο σχετικό paper ότι δημιούργησαν μια εφαρμογή σχεδιασμένη να συλλέγει δεδομένα για την κατανάλωση ενέργειας, η οποία δεν έχει δυνατότητα πρόσβασης στο GPS ή σε άλλες τεχνολογίες που «συμβατικά» επιτρέπουν εντοπισμό. Το μόνο που μπορεί να κάνει είναι να «βλέπει» αν υπάρχει πρόσβαση σε δίκτυο και να «διαβάζει» την κατανάλωση ενέργειας, που είναι πολύ συνηθισμένο για μια εφαρμογή και δεν αποτελούν λόγους υποψίας.\nΗ αναπαραγωγή μουσικής, η ενεργοποίηση χαρτών, οι τηλεφωνικές κλήσεις κ.α. αντλούν επίσης ενέργεια, αλλά μπορούν να διαχωριστούν χάρη στη χρήση μεθόδων machine learning, σύμφωνα με το paper. Οπότε, όπως υποστηρίζουν οι ερευνητές, είναι δυνατή, μετά από μια διαδικασία μέτρησης κατανάλωσης ενέργειας διάρκειας λεπτών, η «ανάγνωσή» της μέσα από τον «θόρυβο».\nΟι δοκιμές έγιναν σε τηλέφωνα που χρησιμοποιούσαν δίκτυα 3G, αλλά δεν μετρούσαν την ισχύ του σήματος, αφού αυτό το δεδομένο προστατεύεται.\nApple Watch: Τιμές, ημερομηνία κυκλοφορίας και μοντέλα!\nΓιατί δεν πρέπει ΠΟΤΈ, μα ΠΟΤΈ να χτυπήσεις τη μπαταρία του κινητού με μαχαίρι!


Ώρα αποφάσεων για τη Γραμμή 4 του Μετρό - vrilissianews.gr\nHome » ΕΠΙΚΑΙΡΟΤΗΤΑ » Ώρα αποφάσεων για τη Γραμμή 4 του Μετρό\nΏρα αποφάσεων για τη Γραμμή 4 του Μετρό\nPosted on July 15, 2020 14:00 in ΕΠΙΚΑΙΡΟΤΗΤΑ // 0 Comments\nΕντός των επομένων ημερών ανακοινώνεται αν ο διαγωνισμός του 1,8 δισ. ευρώ θα προχωρήσει ή θα προκηρυχθεί νέος. Μεγάλη προσπάθεια από το υπουργείο Υποδομών για να μην καθυστερήσει άλλο το έργο.\nΘέμα ημερών φαίνεται πως είναι η απόφαση της κυβέρνησης για την τύχη του διαγωνισμού του πρώτου τμήματος (Άλσος Βεϊκου – Γουδή) της γραμμής 4 του μετρό Αθήνας. Η απόφαση δε μπορεί παρά να είναι πολιτική και πιθανώς να ληφθεί σε ανώτατο κυβερνητικό επίπεδο, αφού ο διαγωνισμός έχει εμπλακεί σε δικαστική διαμάχη μεταξύ των δύο κοινοπραξιών που διεκδικούν το έργο των 1,8 δισ. ευρώ.\nΠριν από λίγους μήνες, μια απόφαση του Συμβουλίου της Επικρατείας (ΣτΕ) αμφισβητούσε το σύνολο της τεχνικής αξιολόγησης από τις υπηρεσίες της Αττικό Μετρό. Χρειάστηκαν εβδομάδες παζαριών και συζητήσεων προκειμένου να ληφθεί οριστική απόφαση η οποία μάλλον θα δημοσιοποιηθεί την επόμενη εβδομάδα. Προς το παρόν στο υπουργείο κρατούν κλειστά τα χαρτιά τους.\nΣτην κυβέρνηση, παρά τις δυσκολίες που δημιουργεί η απόφαση του ΣτΕ, επιχείρησαν να σώσουν το διαγωνισμό με το επιχείρημα πως πρέπει να προχωρήσει κάποιο μεγάλο έργο, ειδικά σε μια περίοδο που αναζητούνται λύσεις για την αντιμετώπιση της κρίσης. Ταυτόχρονα οι δύο ανταγωνιστικές κοινοπραξίες -στην πρώτη είναι επικεφαλής η ΑΚΤΩΡ και στη δεύτερη η ΑΒΑΞ- επιδιώκουν να προχωρήσει ο διαγωνισμός χωρίς ωστόσο να έχουν σταματήσει οι εκατέρωθεν προσφυγές. Σημειώνεται ότι ισχυρό δέλεαρ για τις εταιρείες είναι η προκαταβολή που προβλέπεται για την κατασκευή του έργου που φτάνει τα 130 εκατ. ευρώ.\nΤο πρώτο τμήμα της γραμμής 4 του μετρό Αθήνα δρομολογείται από τις αρχές της δεκαετίας. Μάλιστα το 2014, δηλαδή πριν από έξι χρόνια, είχε ανακοινωθεί πως ο διαγωνισμός προκηρύσσεται άμεσα. Τελικά προκηρύχθηκε πριν από δύο χρόνια και κόλλησε στις προσφυγές και σε άλλα ζητήματα. Ταυτόχρονα υπήρξε πρόβλημα με το διαγωνισμό για τις πρόδρομες εργασίες ώστε ο ανάδοχος της κύριας σύμβασης να μπορεί να προχωρήσει γρήγορα.\nΣτην περίπτωση που αποφασιστεί η συνέχιση του διαγωνισμού, τότε θα υπάρξει νέα τεχνική αξιολόγηση των δύο προσφορών. Στη συνέχεια οι δύο κοινοπραξίες θα καταθέσουν δεσμευτική οικονομική προσφορά και ο φθηνότερος θα κερδίσει τη μεγαλύτερη σύμβαση δημοσίου έργου των τελευταίων ετών. Αν αποφασιστεί η επανάληψη του διαγωνισμού τότε το χρονοδιάγραμμα θα αλλάξει. Όμως, ούτως ή άλλως το έργο πάει για το επόμενο ΕΣΠΑ


Sports Connection • International Football Management Agency – We create Football\nΗ Sports Connection International Football Management Agency\nιδρύθηκε το 2008 από τον κ. Αντώνη Αποστολόπουλο\n(FIFA Agent αδειοδοτημένο από την Ελληνική Ποδοσφαιρική Ομοσπονδία με αριθμό μητρώου 2015-00009).\nΗ Sports Connection και οι συνεργάτες της ειδικεύονται στην εκπροσώπηση και την προώθηση αθλητών στην ελληνική και ευρωπαϊκή αγορά με απόλυτη αξιοπιστία και συνέπεια, εξασφαλίζοντας την οικονομική, νομική και οποιαδήποτε άλλη υποστήριξη που απαιτείται από τέτοιες συμφωνίες.\nΜέσω μιας ολιστικής προσέγγισης και μιας νοοτροπίας προσανατολισμένης στις υπηρεσίες, στοχεύουμε να παρέχουμε τις ιδανικές συνθήκες για έναν επαγγελματία ποδοσφαιριστή. Ως βασικό στοιχείο των υπηρεσιών μας, υποστηρίζουμε τον αθλητή εγκαίρως και αποτελεσματικά σε κάθε κατάσταση της ζωής και της καριέρας του.\nΘεωρούμε ότι κάθε αθλητής είναι μια ξεχωριστή προσωπικότητα και εξίσου σημαντική, ανεξάρτητα από το επίπεδο που παίζει. Η ανακάλυψη και προώθηση νέων ταλέντων είναι ένας από τους κύριους στόχους μας.\nΠροτεραιότητά μας είναι να βοηθήσουμε τους νεαρούς αθλητές να αναπτύξουν το υπόβαθρο και την προσωπικότητα που θα τους επιτρέψει να ακολουθήσουν μια καριέρα στο επαγγελματικό ποδόσφαιρο και να σχεδιάσουν μια σταδιοδρομία. Για κάθε αθλητή που εκπροσωπούμε, δίνουμε ιδιαίτερη προσοχή στην οικοδόμηση αμοιβαίας εμπιστοσύνης, με απόλυτο σεβασμό στην οικογένεια του παίκτη.\nΗ πρώτη συμβουλή που δίνω σε έναν ποδοσφαιριστή δεν είναι ούτε να πάει στο εξωτερικό ούτε να μείνει σπίτι. Είναι να έχει ένα ΣΧΕΔΙΟ.\nΑναλάβαμε τον Κυριακόπουλο σε ηλικία 18 ετών όταν έκανε την πρώτη του μεταγραφή με μορφή δανεισμού στον Εργοτέλη Κρήτης.\nΟ Βασίλης Μπάρκας έκανε τα πρώτα του ποδοσφαιρικά βήματα στις ακαδημίες του Ατρόμητου. Η Sports Connection εντόπισε αμέσως το ταλέντο του και τον ανέλαβε.\nΚουβαλώντας ένα μεγάλο όνομα, η πώλησή του στη Γιουβέντους των Pirlo, Pogba, Chiellini και άλλων μεγάλων αστεριών ήρθε για να ταρακουνήσει τα νερά στην Ελλάδα.\nΟ Μάριος είναι ένας άντρας και ένας αθλητής πολύ ξεχωριστός για το γραφείο μας.\nΟ κάτοχος ενός σπάνιου ρεκόρ του ελληνικού πρωταθλήματος, με μεγάλη καριέρα στους 4 μεγάλους συλλόγους της Ελλάδας.\nΜια πολύ παραγωγική και ουσιαστική συνύπαρξη με τη συνεργασία του Ατζέντη του Σωκράτη, κ. Νίκου Κλειτσίδη.\nΤο Γραφείο μας ανέλαβε την περίπτωση του Κώστα όταν έπαιζε δανεικός στον Ατρόμητο το 2011, σε μια υπέροχη σεζόν με 19 γκολ σε 39 αγώνες.\nΟ Αλέξανδρος ήταν το μοντέλο του αθλητή που εργάστηκε για να φτάσει να παίξει σε υψηλό επίπεδο.\nΟ Sebastian ήταν μια εξαιρετικά καλά σχεδιασμένη μεταγραφή σε συνεργασία με πολλούς αξιοσημείωτους ανθρώπους.\nΕίναι ο εμβληματικός ηγέτης της Ελληνικής Εθνικής Ομάδας. Ένας σπουδαίος ηγέτης και ένας καλός συνεργάτης σε μια ονειρική στιγμή για όλους μας.\nΣυνοδοιπόρος μας για πολλά χρόνια, ο Δημήτρης δεν ήταν απλώς πελάτης αλλά αληθινός φίλος του Γραφείου.\nΟ Ντέμης ήταν η αρχή των πάντων και η συνεργασία μας ήταν ένα ορόσημο για την εμπειρία που αποκτήσαμε μαζί του, αλλά και επειδή συνεργαστήκαμε σε μια τεράστια μεταγραφή σε μια υπέροχη ομάδα, όπως η Ατλέτικο Μαδρίτης το 2003-2004.\nYouth Video Report\nΚρατάμε στα χέρια μας το μέλλον των ποδοσφαιριστών μας με συνέπεια, σοβαρότητα, και ευθύνη.\nSeniors Video Report\nΕπικοινωνήστε μαζί μας μέσω email...\n...ή καλέστε μας στο\n+30 210 9823 670\nΩράριο από 10:00 έως 17:00\nFacebook Instagram Twitter Vimeo Trademark Envelope


ταξίδι για την Oδύσσεια – ΡΑΔΑΜΑΝΘΥΣ\n…Πολλοί από εμάς δεν θελήσαμε ποτέ να ταξιδέψουμε. Φοβόμασταν. Θέλαμε από τα πριν να ξέρουμε τί θα βγει, θέλαμε να έχουμε έτοιμες τις απαντήσεις για όλα τα μυστικά του σύμπαντος. Θέλαμε πάνω απ’ όλα μια δική μας ατράνταχτη βεβαιότητα για όλα. Μια σιγουριά που λειτουργεί σαν πυξίδα, για να μην αποπροσανατολιστούμε ποτέ.\nΟι ζωές μας, από συνάντηση άπειρων αστέρων, έγιναν μοναχικές περιπλανήσεις στο γαλαξία της ερημιάς. Κι ενώ το νόημα κρύβεται στη συνάντηση, εμείς δίναμε βάρος στο άστρο! Άλλο άστρο ο καθένας με τους δικούς του δορυφόρους στο δικό του γαλαξία, με λουλούδια και Μικρούς Πρίγκιπες, με επιχειρηματίες, δασκάλους κι εμπόρους, με εργάτες και πρόσφυγες, με πανάρχαια δράματα να επαναλαμβάνονται, θαρρείς, σε φαύλο κύκλο.\nΤα ίδια ερωτηματικά, οι ίδιες απορίες ακόμα αναπάντητες από το νου. Φωλιασμένες οι απαντήσεις στα έγκατα της ψυχής, κουρνιάζουν φοβισμένες μπας και παγώσουν από το κρύο των ανθρώπων σαν βγουν λεύτερες στον αγέρα, κι αλήθεια, σκληρό το ξεροβόρι, δύσκολο να τ’ αντέξεις, μα δεν έχει άλλη λύση η ζωή.\nΤούτα τα μυστικά, που δεν είναι μυστικά όμως, τα ξέρανε κι ο παπά-Φώτης κι ο Καπετάν-Μιχάλης κι ο Μικρός Πρίγκιπας. Τα πρόσωπα του Καζαντζάκη εγκλωβισμένα στο σύνορο, χρεωμένα να μάχονται για όλους μας, ντυμένα την αθανασία σαν σύμβολα που πέρασαν έξω από τα όρια της εποχής τους.\nΚι ο Μικρός ειδικά, μια συνεχή αναζήτηση, σαν την ξεχασμένη μας παιδική καρδιά, που κάπου-κάπου αγκομαχάει κι αναζητά λίγο νερό, να ποτιστεί, λίγο χώμα, να τραφεί, σαν λουλούδι που κινδυνεύει αν μείνει χωρίς φρέσκο χώμα και νερό. Σαν τον έρωντα που φυτρώνει σε έναν μονάχα τόπο, στις χαραμάδες των βράχων.\nΈτσι κι εμείς μοχθούμε να ριζώσουμε σπάζοντας την πέτρα από μέσα, ως να δουν τα φύλλα το φως του ήλιου, να δροσιστούν από τις δροσοσταλίδες του σύννεφου, να απλώσουν τη φυλλωσιά τους αγνάντια στον άνεμο, να ανθίσουν μοσχομυρίζοντας καθένα με τα δικά του αρώματα, καθένα με τα δικά του ξεχωριστά χρώματα. Μια αναζήτηση που τραβάει τώρα κατά τη δική της «Οδύσσεια»!\nΈνας μικρός βαρκαλάς με λατίνι ήταν η έρμη η «Οδύσσεια». Αγκυροβολημένη σ’ έναν απάνεμο όρμο, περίμενε υπομονετικά, ατάραχη, σχεδόν ακίνητη, να σαγηνεύσει τη θάλασσα.\n(Απόσπασμα από το βιβλίο του Χρήστου Τσαντή «Ο μικρός πρίγκιπας συναντά τον Κύριο Καζαντζάκη στο δρόμο της αναζήτησης)\nΓια παραγγελίες του βιβλίου, αλλά και για τη διοργάνωση εκδηλώσεων-παρουσιάσεων και βιωματικών δραστηριοτήτων επικοινωνήστε απευθείας με τον συγγραφέα στο e mail: christos.tsantis@hotmail.gr\nPosted in Ο μικρός πρίγκιπας συναντά τον Κύριο Καζαντζάκη στο δρόμο της αναζήτησηςTagged τα πρόσωπα του Καζαντζάκη και ο μικρός πρίγκιπας,ταξίδι για την Οδύσσεια,το ταξίδι της αναζήτησης,Απόσπασμα βιβλίου,Αυτογνωσία,Ο μικρός πρίγκιπας συναντά τον κύριο Καζαντζάκη στο δρόμο της αναζήτησης,Προσωπική ανάπτυξη,Χρήστος Τσαντής,αποδοχή,αυτοέκδοση,αυτοεκτίμηση,βιβλία του Χρήστου Τσαντή,διαφορετικότητα,εκδόσεις βιβλίων,εκδοτικοί οίκοι\nΠροηγούμενο Αντώνιος Εμ. Κατσικανδαράκης: ΠΟΛΥΣΥΛΛΕΚΤΙΚΑ ΑΦΗΓΗΜΑΤΑ ΑΠΌ ΤΟ 1940-1950 ΕΝΟΣ ΚΑΣΤΕΛΛΙΑΝΟΥ\nΕπόμενη Βίντεο για το βιβλίο του Χρήστου Τσαντή


Test drive: Opel Corsa 1.2T 130 PS EAT8 GS Line | Drive\nΗ έκδοση GS Line του νέου Opel Corsa θα βάλει δύσκολα στον ανταγωνισμό, χάρη στα χαρακτηριστικά και στην τιμή του.\nΗ τελευταία γενιά του Opel Corsa δεν είναι σημαντική μόνο επειδή έρχεται να συνεχίσει την πετυχημένη εμπορική πορεία των πέντε προηγούμενων γενεών που μέσα σε 37 χρόνια πούλησαν κοντά στα 14 εκατομμύρια αυτοκίνητα. Είναι εξίσου σημαντική διότι φέρνει νέο αέρα στο σουπερμίνι των Blitz ύστερα από σχεδόν 14 χρόνια. Βλέπετε, η προηγούμενη πέμπτη γενιά του μοντέλου αποτελούσε ουσιαστικά μια γερή αναβάθμιση της τέταρτης που παρουσιάστηκε το 2006 και ήταν προϊόν συνεργασίας με τη FIAT και την Alfa Romeo.\nΗ ολοκαίνουργια, έκτη γενιά του Corsa βασίζεται στην πλατφόρμα CMP (Common Modular Platform) που χρησιμοποιούν και άλλα, αδελφά μοντέλα από το Groupe PSA. Ως εκ τούτου, ακολουθεί ένα εντελώς νέο σχεδιαστικό μονοπάτι.\nΗ σιλουέτα πλέον είναι ξεκάθαρα δύο όγκων, χαρίζοντας πιο δυναμικές αναλογίες στο αποκλειστικά 5θυρο Corsa. Παράλληλα, οι ώμοι και τα φτερά έχουν αποκτήσει μεγαλύτερο όγκο, ενώ η οροφή έχει μια ελαφρά κλίση, διατηρώντας όμως αρκετά σχεδιαστικά χαρακτηριστικά της γερμανικής φίρμας.\nΗ σιλουέτα πλέον είναι ξεκάθαρα δύο όγκων, χαρίζοντας πιο δυναμικές αναλογίες στο αποκλειστικά 5θυρο Corsa.\nΓια παράδειγμα, τα φώτα με γραφικά που παραπέμπουν σε μπούμερανγκ και η λεπίδα στο πλάι έχουν διατηρηθεί για οικογενειακούς λόγους. Επιπλέον, στην έκδοση GS Line της δοκιμής που περιλαμβάνει στον βασικό εξοπλισμό της το Dynamic Appearance Pack, συναντάμε σπορ μάσκα, διπλή απόληξη της εξάτμισης και LED προβολείς ομίχλης.\nΟι βασικές ζάντες αλουμινίου της έκδοσης είναι 16”, αλλά μπορούν να τοποθετηθούν 17άρες με κόστος από €300 όπως στο αυτοκίνητο δοκιμής.\nΗ νέα σχεδιαστική προσέγγιση στο αμάξωμα έφερε αλλαγές και στην καμπίνα, με τις κυριότερες να αφορούν την χωροταξία. Τέσσερις ενήλικοι θα βολευτούν στη νέα γενιά, αλλά σε περίπτωση που είναι ψηλοί θα αναζητήσουν λίγο παραπάνω χώρο για τα γόνατα. Επιπλέον, το άνοιγμα των πίσω θυρών είναι μικρότερο σε σχέση με το παρελθόν.\nΟ χώρος αποσκευών όμως έχει μεγαλώσει κατά 24 lt φτάνοντας τα συνολικά 309 lt, τιμή πάνω από τον μέσο όρο της κατηγορίας. Το κέρδος σε όγκο έφερε όμως και απώλειες στην πρακτικότητα, με την απουσία θήκης για το φαρμακείο, το τρίγωνο και τη θήκη αποθήκευσης της εταζέρα μέσα στο χώρο αποσκευών. Επίσης δεν υπάρχει διπλό πάτωμα που θα δημιουργούσε επίπεδο χώρο φόρτωσης σε περίπτωση αναδίπλωσης της πλάτης του πίσω καθίσματος.\nΤο πορτμπαγκάζ έχει πλήρως εκμεταλλεύσιμο σχήμα και θα χωρέσει αρκετά μπαγκάζια.\nΤα υλικά που έχουν χρησιμοποιηθεί συνολικά στην καμπίνα είναι καλής ποιότητας, σκληρά και μαλακά σε υφή, με τα τελευταία να αποτελούν -προφανώς- το πάνω μέρος του ταμπλό. Δεν είναι τόσο αφράτα όσο στα ποιοτικά κορυφαία σουπερμίνι, όμως ταιριάζουν απόλυτα στην κατηγορία και έχουν γεροδεμένη συναρμογή.\nΗ σχεδίαση του ταμπλό δεν έχει πολλούς νεωτερισμούς, αλλά η κλίση της κεντρικής κονσόλας δίνει έναν οδηγοκεντρικό χαρακτήρα που πρώτη φορά συναντάμε σε Corsa. Ένα σίγουρα καλοδεχούμενο χαρακτηριστικό. Επιπλέον υπάρχουν ευρύχωρες θήκες για τα καθημερινά μικροπράγματα, αν και ο χώρος κάτω από το υποβραχιόνιο είναι μικρότερος από του Peugeot 208.\nΑπλή και οδηγοκεντρική σχεδίαση, με τα υλικά που απαρτίζουν το ταμπλό να κυμαίνονται άνω του μέσου όρου.\nΗ έκδοση δοκιμής είναι η ισχυρότερη βενζινοκίνητη. Διαθέτει τον πολυβραβευμένο 3κύλινδρο 1.2 του Groupe PSA, που στην συγκεκριμένη εκδοχή αποδίδει 130 PS και 230 Nm. Υπάρχουν και εκδόσεις με 75 ή 100 ίππους, με τη βασική να μην διαθέτει άμεσο ψεκασμό και τούρμπο.\nΗ 130άρα έκδοση εφοδιάζεται αποκλειστικά με αυτόματο κιβώτιο οκτώ σχέσεων που έχει δυνατότητα χειροκίνητων αλλαγών από τα paddles πίσω από το τιμόνι, ενώ διατίθεται αποκλειστικά στο σπορ επίπεδο εξοπλισμού GS Line.\nΜε αυτό τον τρόπο συνεχίζεται η παράδοση των σβέλτων Corsa που υφίστανται από την πρώτη γενιά του μοντέλου, πίσω στο 1988. Η συγκεκριμένη έκδοση διαθέτει κι ένα επιπλέον προφίλ στα driving modes, για πιο σπορ χαρακτηριστικά στην απόκριση του γκαζιού, το βάρος του τιμονιού και τις αλλαγές του κιβωτίου.\nΗ Opel δηλώνει 0-100 km/h σε 8,7” και τελική ταχύτητα που φτάνει τα 208 km/h. Σε όλες τις καθημερινές συνθήκες το κιβώτιο λειτουργεί σωστά και στρωτά, με άμεσο kickdown. Μόνο όταν κυνηγάς πολύ δυνατό ξεκίνημα δείχνει να κομπιάζει, αλλά αυτό σπάνια θα σε απασχολήσει.\nΗ σύγχρονη πλατφόρμα στην οποία βασίζεται το Corsa έχει υψηλή ακαμψία και, σε συνδυασμό με την πιο χαμηλή σιλουέτα, χαμηλότερο κέντρο βάρους. Όλα αυτά, μαζί και με την σπορ ρύθμιση της ανάρτησης της έκδοσης GS Line σημαίνουν ένα συγκροτημένο σύνολο στο δρόμο. Η κλίση στις στροφές είναι μετρημένη και υπό πίεση το πίσω μέρος θα ανοίξει όσο χρειάζεται την τροχιά του, μέχρι να επέμβει διακριτικά το ESP που απενεργοποιείται μόνο μέχρι τα 50 km/h.\nΜετρημένη κλίση και υψηλό περιθώριο πρόσφυσης.\nΣτο κομμάτι της άνεσης, η εικόνα βρίσκεται σε αποδεκτό επίπεδο και δεν κουράζει ακόμα με τις έξτρα ζάντες των 17”. Το τιμόνι από την άλλη δεν προσφέρει αρκετή πληροφόρηση, όμως έχει σωστό βάρος και είναι πολύ άμεσο. Η θέση οδήγησης με το σπορ κάθισμα GS Line θα βολέψει όλους τους σωματότυπους, προσφέροντας καλή πλευρική στήριξη.\nΗ τιμή της του Corsa των 130 PS έχει καθοριστεί στις €17.280 ευρώ και κρίνεται ανταγωνιστική εάν αναλογιστούμε ότι πρόκειται για ένα αυτόματο σουπερμίνι με 130 άλογα. Ο εξοπλισμός από την πλευρά του δεν παρουσιάζει ελλείψεις σε στοιχεία ασφάλειας. Αντίθετα, αυτός της άνεσης θεωρούμε ότι θα έπρεπε να περιλαμβάνει τον αυτόματο κλιματισμό (+€280) και τους αισθητήρες παρκαρίσματος με την κάμερα οπισθοπορείας (+€450).\nΤο νέο Corsa GS Line αποτελεί μια ενδιαφέρουσα πρόταση με σύγχρονη τεχνολογία, σβέλτες επιδόσεις, δυναμικό παρουσιαστικό και σωστή τιμή.\nΤιμή Από €17.280\nΕκπομπές CO2 106-103 g/km\nΒάρος 1.233 kg\nΜετρήσεις κατασκευαστή *Μέτρηση DRIVE Φωτογραφίες Θανάσης Κουτσογιάννης\nOpel Corsa 1.2T 130 PS EAT8 GS Line


Έγκυος η Ριάνα; - Η δήλωσή της που «φούντωσε» τις φήμες (βίντεο-φωτο) | Pronews\nΈγκυος η Ριάνα; - Η δήλωσή της που «φούντωσε» τις φήμες (βίντεο-φωτο)\nΜία δήλωση της Ριάνα, ήταν ικανή να ανάψει φωτιές και να ξεκινήσουν οι φήμες πως η τραγουδίστρια από τα Μπαρμπέιντος είναι έγκυος.\nΟι θαυμαστές της διάσημης τραγουδίστριας τρελάθηκαν ακούγοντάς την να λέει πως «θα φέρει στον κόσμο μια μαύρη γυναίκα» κατά τη διάρκεια συνέντευξης της στον Χορό του ιδρύματός της Diamond Ball στη Νέα Υόρκη.\n«Είμαι μια μαύρη γυναίκα. Ήρθα στον κόσμο από μια μαύρη γυναίκα, που την έφερε στον κόσμο μια άλλη μαύρη γυναίκα και πρόκειται να φέρω στον κόσμο μια μαύρη γυναίκα», ανέφερε χαρακτηριστικά μιλώντας στο Essence και το Twitter έκανε... πάρτι!\nΟι φήμες για την εγκυμοσύνη της ξεκίνησαν όταν η δημοφιλής καλλιτέχνιδα εμφανίστηκε σε ένα event φορώντας μια ασπρόμαυρη εφαρμοστή τουαλέτα Givenchy. Την ώρα που τραγουδούσε, οι θαυμαστές της παρατήρησαν ότι η κοιλίτσα της ήταν κάπως φουσκωμένη και άρχισαν αμέσως τα σχόλια.\nΜετά ακολούθησε η δήλωση της 31χρονης Ριάνα, με τα tweets για την εγκυμοσύνη να... οργιάζουν. «Δεν μπορώ να πιστέψω ότι η Ριάνα είναι έγκυος.. Ω Θεέ μου, να την έχεις μητέρα είναι ευλογία», έγραψε ένας φανατικός θαυμαστής της με έναν άλλο να κάνει πλάκα για το γεγονός ότι αργεί να βγει το καινούριο της άλμπουμ.\n«Κάποιος είπε ότι η Ριάνα είναι έγκυος με το άλμπουμ και όχι με μωρό», έγραψε ένας, με κάποιον άλλο να προσθέτει: «Η Ριάνα είναι έγκυος;;; Το όνομα του μωρού θα είναι πιθανώς ‘άλμπουμ’, γιατί δεν πρόκειται να το δούμε ποτέ, χαχα!».\nΑν οι φήμες βγουν αληθινές, η Ριάνα που κατάγεται από τα Μπαρμπέιντος, θα φέρει στον κόσμο το πρώτο της παιδί.


Πόρτες Ανοιχτές: Ο Χόκινγκ ρίχνει στο τραπέζι μια νέα επαναστατική θεωρία για τις "μαύρες τρύπες".\nΟ Χόκινγκ ρίχνει στο τραπέζι μια νέα επαναστατική θεωρία για τις "μαύρες τρύπες".\nΑίσθηση και πολλές συζητήσεις αναμένεται να προκαλέσει στη επιστημονική κοινότητα η νέα «παρέμβαση» του διάσημου αστροφυσικού Στίβεν Χόκινγκ.\nΟ Βρετανός επιστήμονας διατυπώνει μια νέα θεωρία σύμφωνα με την οποία οι μελανές οπές έχουν δομικές διαφορές στη λειτουργία και τους μηχανισμούς τους σε σχέση με...\nό,τι πιστεύαμε μέχρι σήμερα.\nΟι νέες απόψεις του Χόκινγκ παρουσιάζουν εξαιρετικό ενδιαφέρον αφού εκτός των άλλων ο ίδιος είναι από τους «πατέρες» των σύγχρονων θεωριών για τις μαύρες τρύπες.\nΗ κρατούσα θεωρία αναφέρει ότι οι μελανές οπές έχουν τον λεγόμενο «ορίζοντα γεγονότων, ένα «σημείο χωρίς επιστροφή» από όπου τίποτε (ούτε καν το φως) δεν μπορεί να ξεφύγει. Με απλά λόγια ο ορίζοντας των γεγονότων λειτουργεί ως μια φυλακή της ύλης. Με τη νέα εργασία του ο Χόκινγκ ανατρέπει πλήρως τα δεδομένα.\nΥποστηρίζει ότι ο «ορίζοντας γεγονότων», είναι ασύμβατος με την κβαντική θεωρία και συνεπώς δεν υφίσταται όπως σήμερα τον εννοούμε. Στη θέση του, ο Χόκινγκ αντιπροτείνει έναν «φαινομενικό ορίζοντα» που προκύπτει από την κατάρρευση της βαρύτητας, μια επιφάνεια κατά μήκος της οποίας το φως δεν εμποδίζεται για πάντα να «δραπετεύσει» από το εσωτερικό της μαύρης τρύπας, καθώς ο ίδιος ο ορίζοντας ενδέχεται κάποια στιγμή να καταρρεύσει.\nΗ νέα εργασία έχει τον τίτλο «Διατήρηση πληροφορίας και πρόβλεψη καιρού για τις μαύρες τρύπες» και δημοσιεύεται στον δικτυακό τόπο επιστημονικών προδημοσιεύσεων arXiv.\nΑναρτήθηκε από portes anoixtes στις 9:10 π.μ.


Τα 10 καλύτερα ξενοδοχεία 4 αστέρων - Puerto Aventuras\nΤα καλύτερα ξενοδοχεία 4 αστέρων - Puerto Aventuras, Μεξικό\nPuerto Aventuras - Ξενοδοχεία 4 αστέρων\n11 από 40 επιχειρήσεις είναι διαθέσιμες και ταιριάζουν με τα φίλτρα σας. Απαλοιφή όλων των φίλτρων\nPuerto Aventuras: Αυτό είναι ένα από τα ξενοδοχεία που δέχτηκαν τις περισσότερες κρατήσεις τις τελευταίες 60 ημέρες.\nΔείτε 17 ακόμα προσφορές από 315 $\nΝο 1 από 40 ξενοδοχεία: Puerto Aventuras\nΝο 2 από 40 ξενοδοχεία: Puerto Aventuras\nΝο 3 από 40 ξενοδοχεία: Puerto Aventuras\nΝο 4 από 40 ξενοδοχεία: Puerto Aventuras\nΝο 5 από 40 ξενοδοχεία: Puerto Aventuras\nΝο 6 από 40 ξενοδοχεία: Puerto Aventuras\nΝο 7 από 40 ξενοδοχεία: Puerto Aventuras\nΗ τιμή που βρήκατε είναι κατά 29% χαμηλότερη από τη μέση τιμή του ξενοδοχείου, η οποία είναι 310 $/διανυκτέρευση.\nΝο 8 από 40 ξενοδοχεία: Puerto Aventuras\nΗ τιμή που βρήκατε είναι κατά 16% χαμηλότερη από τη μέση τιμή του ξενοδοχείου, η οποία είναι 511 $/διανυκτέρευση.\nΝο 9 από 40 ξενοδοχεία: Puerto Aventuras\nΔείτε 11 ακόμα προσφορές από 1.144 $\nΝο 10 από 40 ξενοδοχεία: Puerto Aventuras\nΔείτε 15 ακόμα προσφορές από 1.144 $\nΝο 11 από 40 ξενοδοχεία: Puerto Aventuras\nPuerto Aventuras: Άλλα ξενοδοχεία εκεί κοντά (17)\n9,2 χλμ. από Puerto Aventuras\nΔείτε 12 ακόμα προσφορές από 1.041 $\n3,4 χλμ. από Puerto Aventuras\nΝο 1 από 4 ξενοδοχεία: Xpu-Ha\nΔείτε 16 ακόμα προσφορές από 734 $\n6,6 χλμ. από Puerto Aventuras\nΝο 6 από 622 ειδικά καταλύματα: Ριβιέρα Μάγια\nΔείτε 16 ακόμα προσφορές από 467 $\n7,7 χλμ. από Puerto Aventuras\nΝο 3 από 24 ξενοδοχεία: Akumal\nΝο 4 από 24 ξενοδοχεία: Akumal\n10,4 χλμ. από Puerto Aventuras\nΝο 15 από 24 ξενοδοχεία: Akumal\n14,6 χλμ. από Puerto Aventuras\nΝο 18 από 24 ξενοδοχεία: Akumal\n14,7 χλμ. από Puerto Aventuras\nΝο 2 από 24 ξενοδοχεία: Akumal\n15,2 χλμ. από Puerto Aventuras\nΝο 89 από 229 ξενοδοχεία: Πλάγια ντελ Κάρμεν